Virallinen lehti nro C 196 , 22/06/1998 s. 0047



KIRJALLINEN KYSYMYS E-3979/97 komissiolle esittäjä(t): Eva Kjer Hansen (ELDR) (14. tammikuuta 1998) Aihe: Tullivelkojen anteeksiantoa ja/tai lykkäystä koskevat järjestelyt Yhteisön passitusjärjestelmän väliaikainen tutkintavaliokunta esitti komissiolle, että sisällyttäisi uudistuspakettiinsa ehdotuksen maksamattomien tullivelkojen poistamisesta (vrt. esitys 27, PE 220.895/lop.). Voiko komissio antaa selvityksen siitä, miten se on toteuttanut maksamattomien tullivelkojen poistamisehdotusta, sekä ilmoittamaan tällaisten järjestelyjen aikataulun? Voiko komissio antaa selvityksen myös siitä, onko tullihallintoja pyydetty yhteisesti sopimaan maksamattomien takaisinmaksuvaatimusten lykkäämisestä, kunnes edellä mainitut järjestelyt tulevat voimaan, sekä tästä saadut tulokset? Komission jäsenen Mario Montin komission puolesta antama vastaus (24. helmikuuta 1998) Euroopan parlamentin passitusta käsittelevän tutkintavaliokunnan suosituksessa n:o 27, johon arvoisa parlamentin jäsen viittaa, ehdotetaan, että komissio esittäisi maksamattomien tullivelkojen peruuttamista siinä tapauksessa, että niiden todistetaan johtuvan hallintovirheestä. Ennen kyseisen toimenpiteen toteuttamista tullihallintojen olisi suosituksen mukaan lykättävä sellaisten maksupyyntöjen täytäntöönpano, jotka ovat syntyneet ennen 100 prosentin vakuuden käyttöönottoa arkojen tavaroiden osalta. Komissio on esittänyt Euroopan parlamentille ja neuvostolle antamassaan tiedonannossa ¨Euroopan passitusta koskeva toimintasuunnitelma - uusi tullipolitiikka¨ ((EYVL C 176, 10.6.1997. )) ne syyt, jotka sen mielestä estävät kyseisen suosituksen täytäntöönpanon. Kyseiset syyt voidaan tiivistää kolmeksi kohdaksi. Maksamattomat velat koskevat sekä yhteisön varoja (tullit) että kansallisia varoja (alv ja valmisteverot), ja jälkimmäisten kantamatta jättämistä koskevista hakemuksista ratkaisun tekevät jäsenvaltiot. Voimassa olevassa tullilainsäädännössä ei säädetä tullivelan yleisestä peruuttamisesta, mikä olisikin epäoikeudenmukaista yksittäisten tapausten erilaisen luonteen vuoksi. Siinä säädetään kuitenkin mahdollisuudesta peruuttaa tullivelka tai jättää se kantamatta erityisissä tilanteissa. Kyseiset tilanteet ovat tietenkin yksittäisiä ja ne on käsiteltävä tapauskohtaisesti asianomaisella tasolla (kansallisella tai yhteisön tasolla). On otettava huomioon, että yhteisön passituksessa suoritettavien kuljetusten moitteettomasta kulusta vastaa passituksesta vastaava, vaikka tämä olisi järjestäytyneiden rikollisliigojen petollisen toiminnan uhri. Tosin hallinnon toiminnan merkitys passituksessa suoritettavan kuljetuksen sääntojenvastaisuuden kannalta saatetaan ottaa huomioon. Tullilainsäädännössä ei edellä esitettyihin perusteluihin verrattavista syistä säädetä lainkaan maksujen täytäntöönpanon yleisestä lykkäämisestä. Sen vuoksi toimijoiden esittämä maksunlykkäys ei ratkaise ongelmaa, koska tilanne olisi sen jälkeen ennallaan. Tullilainsäädännössä sitä vastoin annetaan tullihallinnoille mahdollisuus sopia maksua koskevista määräajoista ja järjestelyistä. Erityisissä vaikeuksissa olevien toimijoiden on sen vuoksi käännyttävä kyseisten viranomaisten puoleen. Komissio aikoo esittää maksulykkäyksen soveltamisalan laajentamista siinä tapauksessa, että tullivelalla on useita velallisia, passituksesta vastaavan vastuuta koskevan periaatteen ja tosiasiallisen petostutkinnan välisen yhteyden painottamiseksi.